lv en lv lv lv lv lv lv lv lv lv lv ca es es ne en en en en en lv lv lv en en lv en en en en en en en en en en en en en en en en nl lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv en en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en en en en en en lv en en en lv pt en en en en en en en en en en en en en en en en
Kaitināšanas māksla jeb “Tu man krīti uz nerviem, bet es tevi mīlu” – PILSONIS GRĀMATNĪCĀ
pilsonis Bez kategorijas Jan 11, 2016 5 Minutes
Piekritīsiet, ka krišanas uz nerviem jeb besīšanas mākslu vislabāk pieprot cilvēki, kas bijuši attiecībās ilgāk par diviem gadiem. Augstāku meistarību kaitināšanas mākslā jeb zāģēšanā vīriešu šovinisti bieži piedēvē sievietēm, bet es tam negribētu piekrist. Vislabāk kaitināt prot stulbs cilvēks un cilvēks ar kuru tu esi pavadījis vienā guļamistabā vismaz trīs gadus. Rakstnieks un kokaīna pazinējs Frederiks Beidbegers apgalvo, ka mīlestība ilgst trīs gadus. Muļķības. Mīlestība ilgst vismaz deviņdesmit gadus, no kuriem lielāko daļu mīļotais cilvēks nenormāli krīt uz nerviem. Var jau mānīt sevi un apgalvot, ka īstā mīlestībā tāpat kā Koelju grāmatās viss ir zelta krāsā, kaut arī visiem zināms, ka zelta krāsā viss ir tikai zem ripām. Tāpēc nemāniet cilvēku jums blakus. Paaiciniet to maliņā un godīgi pasakiet: “Klau, zin’ kā ir? Tu man krīti uz nerviem, bet es tevi mīlu.”
Pirmajos iemīlēšanās mēnešos nekas nav jaukāks par dievinātā cilvēka mīlīgo šņākuļošanu miegā, nekas nav mīļāks un smieklīgāks par mazā kāmīša čāpstināšanu, ēdot vakariņas vai nejauši izmukuša pirdiena jautro burvību. Tas viss šķiet esam pati mīlestības esence. Sākumā… Pēc trīs un vairāk kopā pavadītiem gadiem šņākuļošana miegā ir pietiekams iemesls, lai apsvērtu domu par filmā redzētās slepkavības – nosmacējot ar spilvenu – pielietošanu dzīvē; vakariņu ēšana blakus sieviņai vai vīriņam, kurš čāpstina pielīdzināma spīdzināšanai ar augstas frekvences skaņu, bet izmukušā pirdiena jautrā burvība pārvērtusies par labi nomērķētu spērienu pa zarnām un vienvirziena biļeti uz otru istabu.
Un visas tās privičkas, bērnības traumas, māņticība, ieradumi un vājības ar kurām ir piebāzts jūsu dzīvesbiedrs. Posts un negals ar tām. Cik komisks reiz likās mīļotā cilvēciņa māņticīgais ieradums nekad nekāpt uz kanalizācijas aku vākiem, jo tas nesīšot briesmīgu nelaimi nākotnē. Cik smieklīgi bija skatīties, kā šis cilvēks spļauj septiņas reizes pār plecu un veic deviņus soļus atmuguriski, ja tomēr uz akas vāka gadījās uzkāpt. Pēc pieciem gadiem tas vairs nešķiet komiski. Jūs arvien vairāk pārliecinaties, ka jūsu dzīvesbiedrs ir garīgi atpalicis un esat gatavs viņu pašu iesviest kādā kanalizācijas akā.
Tu vari miljons reizes atkārtot, lai dzīvesbiedrs nenosūkā majonēzes iepakojuma stūrīti, neaplaiza sviesta nazi, nolaiž podam vāku vai netecina virtuvē ūdeni, kad otrs ir dušā, tāpat tas viss tiks darīts ar divkāršu sparu. Pret ieradumiem cīnīties nav jēgas, tāpēc atliek samierināties vai kravāt mantas. Reiz man gadījās dzirdēt kā kāda meitene pilnīgā izmisumā stāsta savai draudzenei, ka viņa vairs nevarot izturēt savu vīru un esot uz šķiršanās robežas. Draudzene jautāja, kas ir noticis? Vai viņš laižot pa kreisi? Vai nemīlot kā nākas? Nē, izmisusī meitene atbildēja. Vīrs katru rītu, posdamies uz darbu, skaļi dzied Ziemassvētku dziesmas vācu valodā. Viņa vairs nevarot izturēt, ka katru rītu jāklausās: Alle Jahre wieder Kommt das Christuskind… Viņa esot mēģinājusi ar vīru runāt, bet šis tikai attraucis, ka tā ir viņa privička un bez tās viņš nevarot sagatavoties dienai. Nezinu kas notika tālāk, bet toreiz es sapratu, ka kaitināšana ir viens ārkārtīgi varens ierocis.
Kad attiecībās esat sasnieguši brīdi, kad strīdi ar mīļoto cilvēku pārvērtušies par stratēģisku kauju, ir vērtīgi apzināties, ka ar prasmīgu kaitināšanu jūs savam partnerim varat kaitēt daudz vairāk kā piemēram limonādes “fantastika” vietā iedodot tam etiķa esenci vai kontaktlēcu šķidrumā iebirdinot šķipsniņu saberzta sarkanā pipara. Cilvēks, kurš vairākus gadus rūdījies attiecībās zinās stāstīt, ka viens no smagākajiem un iedarbīgākajiem kaitināšanas paņēmieniem ir klusēšana. Ar izkoptu klusēšanas tehniku otru cilvēku var sakaitināt tik briesmīgi, ka tas var palikt bīstami jums pašiem. Tāpēc, ja redzat, ka jūs ar savu klusēšanu jau šaujat pār strīpu un mīļotā cilvēka seja strīda laikā sāk iegūt indigo zilo toni, bet rokas sāk grābāt pēc nopietnāka vicojamā, tad visprātīgāk ir sākt ārkārtīgi skaļi kliegt. Tas izsitīs strīda partneri no līdzsvara un klusēšanas akciju jūs varēsiet sākt no jauna, ja vien neapdomāsieties un nelūgsiet piedošanu pirmais. Tomēr gribu vairīties runāt par gadījumiem, kad tiek izmantota klusēšana. Tas ir diezgan nežēlīgs paņēmiens. Vēl nežēlīgāks ierocis par klusēšanu ir tikai “Iprīta uzbrukums”. Tā to saucu es. Tas ir tad kad pašā strīda karstumā viens no partneriem skaļi “norauj zobu”. Skaidrs, ka tas ir nāves spriedums zoba norāvējam, bet no pieredzes zinu – tas ir to vērts.
Attiecības vispār ir ārkārtīgi smalka lieta un pavisam noteikti – attiecību smalkums ir viens no iemesliem kāpēc tās bieži vien cilvēkam pabojā nervus. Tiesa, vēl biežāk uz nerviem krīt citu cilvēku attiecības. Kārtējais got married, got engaged, got bērns vai ar peļuku Siguldā liek apsvērt Valiuma receptes iegūšanas iespējas. Bet tas jau būs cits stāsts.
Nobeidzot stāstu par kaitināšanu, gribu tikai teikt to, ka kaitināšanā ir sava daļa burvības un pāriem, kas ieslīguši rutīnā, kaitināšanas prasmju pilnveidošana var palīdzēt nodzīvot kopā vēl kādus deviņdesmit gadus. “Kaitini droši”, reiz zoodārzā kādam idiotam teica milzīgs degunradzis, mirkli pirms nodūra to ar savu degunu. Bet mēs jau neesam nekādi degunradži, un pat pērtiķi mēs neesam. Tāpēc droši kaitiniet un tieciet kaitināti.
View all posts by pilsonis
Previous Post Grūti ar tiem meičukiem
Next Post 6 cilvēku tipi sabiedriskajā transportā
One thought on “Kaitināšanas māksla jeb “Tu man krīti uz nerviem, bet es tevi mīlu””
Jan 20, 2016 at 9:49 am
Ārkārtīgi labs fotošāviņš pie raksta!
Leave a Reply Cancel reply
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Kāpēc es esmu pret sejas maskām Nov 23, 2020
Kā es iestājos autoskolā. 1. daļa Oct 22, 2020
Viss ir slikti – arī man joki reiz beigušies Apr 29, 2020
Kā es gribētu sev bērnu! Feb 19, 2020
Labākais importa alus Latvijā. Degustē Pilsonis G. Feb 3, 2020
Par klimata pārmaiņām Jan 8, 2020
Pieci paņēmieni cīņā pret rudens depresiju Nov 6, 2019
Meistara memuāri jeb kā prasmīgi saremontēt lietas Oct 30, 2019
Latvijas labākā un lētākā alus degustācija. I daļa Jun 18, 2019
Piecu Rīgas krogu raksturi III Jun 11, 2019
Par bailēm no policistiem, apsargiem un citiem kārtības sargiem Apr 2, 2019
Piedzīvojumi un recenzija par Alises Zariņas filmu “Blakus” Mar 8, 2019
Topogrāfiskā cirvja piedzīvojumi Feb 12, 2019
Piedzīvojumi pārvācoties jeb kāpēc pārvākties ir lieliski Jan 17, 2019
Pārdomas par vecumu jeb kāpēc vajag dzīvot līdz 29 gadiem un ne mirkli ilgāk Nov 1, 2018
Kā ir spēlēt rokgrupā: Mēģinājumi Oct 2, 2018
Patiesība par dzīvošanu kopā ar sievieti Jul 25, 2018
Kā viegli salabot velosipēdu? Ar cirvi Apr 17, 2018
5 cilvēku tipi, kurus tu satiec darbā Feb 8, 2018
Piedzīvojumi pie zobārsta jeb baiļu anatomija Jan 15, 2018
Migrēna – tu mans mirdzošais lāsts Oct 30, 2017
5 studentu tipi, kas sastopami skolā Oct 12, 2017
Piedzīvojumi Viļņā jeb labākās iedzeršanas vietas kaimiņos Sep 28, 2017
Man viss ir pie dirsas – telefons, maks, atslēgas – viss pie dirsas… somiņā. Jul 17, 2017
Suņu staidzināšanas māksla May 16, 2017
5 cilvēku tipi, kas sastopami teātrī Mar 30, 2017
Pakacini mīļoto Valentīndienā. Feb 14, 2017
Aizvainošanas tabulas jeb “Lamutarbas” Jan 18, 2017
Kā viegli atmest smēķēšanu Dec 29, 2016
6 cilvēku tipi, kas sastopami katrā ballītē Dec 5, 2016
Kā uzrakstīt īso stāstu: 10 soļi Oct 25, 2016
Trīs Rīgas krogu impresijas #1 Sep 16, 2016
13 rakstnieku iedvesmotas diētas vieglai svara vai dzīvības zaudēšanai Sep 1, 2016
Piedzīvojumi Tinderī jeb dialoga māksla Jul 18, 2016
Piedzīvojumi Sarkandaugavā jeb ardievas rajonam. I daļa Jun 10, 2016
Poēma heksametrā par Bakalauru May 25, 2016
Poēma par sievietēm, jeb sieviete-sātans: ko tu gribi? May 20, 2016
Moderna reklāmas kampaņa. Stāsts. May 16, 2016
Sūkāt, tas nav ar mopēdu vizināties. May 10, 2016
(no title) Apr 25, 2016
A, ko nē? Apr 22, 2016
Mīlnieka memuāri jeb daži padomi salauztām sirdīm Apr 18, 2016
“Ewkpάtnς kaι AλkιBιάδnς” Mar 31, 2016
Rihards piesējās. Mar 31, 2016
Piecu Rīgas krogu raksturi (II daļa) Mar 17, 2016
Piecu Rīgas krogu raksturi (I. daļa) Feb 15, 2016
Valentīndienas priekšvakarā Feb 8, 2016
Piesakies avansam – izstāde nāk! Jan 28, 2016
6 cilvēku tipi sabiedriskajā transportā Jan 20, 2016
Kaitināšanas māksla jeb “Tu man krīti uz nerviem, bet es tevi mīlu” Jan 11, 2016
Grūti ar tiem meičukiem Dec 28, 2015
Manas mīļākās grāmatas. 18+ Dec 22, 2015
Darba meklētāja piedzīvojumi jeb, kā es neaizbraucu strādāt uz Angliju  Nov 23, 2015
Īss ievads grāmatu pirkšanas mākslā. II daļa. Oct 26, 2015
Īss ceļvedis grāmatu pirkšanas mākslā. I daļa. Oct 19, 2015
Atmiņas par kādu jokainu atgadījumu Dzejas dienās 2013 Oct 2, 2015
Grāmatu tirgotāja atmiņas jeb četras cilvēku grupas, kas sastopamas grāmatnīcā. (III daļa) Sep 8, 2015
Par bailēm no biezpiena un veca ēdiena. Aug 21, 2015
Pilsonis iemiesots gleznā Aug 11, 2015
Grāmatu tirgotāja atmiņas jeb piecas cilvēku grupas, kas sastopamas grāmatnīcā. (II daļa) Aug 7, 2015
Grāmatu tirgotāja atmiņas jeb piecas cilvēku grupas, kas sastopamas grāmatnīcā. (I daļa) Jul 27, 2015
Par bailēm no Džoisa “Ulisa” Jul 10, 2015
Groteskas Impresijas Par Kādā Grāmatnīcā Ienākušajiem LXXI-LXXVIII Jun 9, 2015
Groteskas Impresijas Par Kādā Grāmatnīcā Ienākušajiem LXI-LXX Jun 9, 2015
Groteskas Impresijas Par Kādā Grāmatnīcā Ienākušajiem LI-LX Jun 9, 2015
Groteskas Impresijas Par Kādā Grāmatnīcā Ienākušajiem XLI-L Jun 9, 2015
Groteskas Impresijas Par Kādā Grāmatnīcā Ienākušajiem XXI-XL Jun 9, 2015
Groteskas impresijas par kādā grāmatnīcā ienākušajiem I-XX Jun 9, 2015
View pilsonis’s profile on Facebook
View Pilsonis_Phil’s profile on Twitter
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 53 other followers
Already have a WordPress.com account? Log in now.